CELEX: 32012R0397
Language: bg
Date: 2012-05-08 00:00:00
Title: Регламент за изпълнение (ЕС) № 397/2012 на Комисията от 8 май 2012 година за определяне на коефициент на разпределение, отхвърляне на допълнителни заявления и закриване на периода за подаване на заявления за наличните допълнителни количества извънквотна захар, предназначени за продажба на пазара на Съюза през пазарната 2011/2012 година, при намалена такса за свръхпроизводство

9.5.2012   
            
            
               BG
            
            
               Официален вестник на Европейския съюз
            
            
               L 123/35
            
         РЕГЛАМЕНТ ЗА ИЗПЪЛНЕНИЕ (ЕС) № 397/2012 НА КОМИСИЯТА
   от 8 май 2012 година
   за определяне на коефициент на разпределение, отхвърляне на допълнителни заявления и закриване на периода за подаване на заявления за наличните допълнителни количества извънквотна захар, предназначени за продажба на пазара на Съюза през пазарната 2011/2012 година, при намалена такса за свръхпроизводство
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 367/2012 на Комисията от 27 април 2012 година за определяне на необходимите мерки относно пускането на допълнителни количества извънквотна захар и изоглюкоза на пазара на Съюза през пазарната 2011—2012 година при намалена такса за свръхпроизводство (2), и по-специално член 5 от него,
   като има предвид, че:
   
               (1)
            
            
               Количествата, включени в заявленията за сертификат за извънквотна захар, подадени от 1 май 2012 г. до 2 май 2012 г., за които е съобщено на Комисията на 4 май 2012 г., надвишават пределните граници, определени в член 1 от Регламент за изпълнение (ЕС) № 367/2012.
            
         
               (2)
            
            
               Следователно, в съответствие с член 5 от Регламент за изпълнение (ЕС) № 367/2012, е необходимо да се определи коефициент на разпределение, който държавите членки да прилагат към количествата, включени във всяко заявление за сертификат, за което се съобщава, да се отхвърлят заявленията, за които все още не е съобщено и да се закрие периодът за подаване на заявления.
            
         
               (3)
            
            
               За да се гарантира ефективното управление на мярката, настоящият регламент следва да влезе в сила в деня на публикуването му в Официален вестник на Европейския съюз,
            
         ПРИЕ НАСТОЯЩИЯ РЕГЛАМЕНТ:
   Член 1
   Количествата, за които от 1 май 2012 г. до 2 май 2012 г. са подадени заявления за сертификат за извънквотна захар в съответствие с Регламент за изпълнение (ЕС) № 367/2012 и за които е съобщено на Комисията на 4 май 2012 г., се умножават по коефициент на разпределение в размер на 22,007274 %.
   Заявленията за сертификати за извънквотна захар, подадени от 3 май 2012 г. до 9 май 2012 г. в съответствие с Регламент за изпълнение (ЕС) № 367/2012, се отхвърлят.
   Периодът за подаване на заявления за сертификати за извънквотна захар в съответствие с Регламент за изпълнение (ЕС) № 367/2012 се закрива, считано от 9 май 2012 г.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 май 2012 година.
      
         
            За Комисията, от името на председателя,
         José Manuel SILVA RODRÍGUEZ
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 116, 28.4.2012 г., стр. 12.